als_Latn dik_Latn sag_Latn
Obama është Rocker
Anëtari i bendit Foo Fighters, Dave Grohl, thotë se Barack Obama është një rocker i vërtetë – i cili dëgjon The Beatles, The Stones, e Stevie Wonder.
Politiko
E Mërkurë, 5 Nëntor 2014 | 10:00
0 Komente.
Dave Grohl ka thënë se Presidenti i SHBA’ve, Barack Obama, është një rocker i vërtetë dhe një tip mjaft “cool”.
Vokalisit i bendit Foo Fighters e ka intervistuar të parin e Shteteve të Bashkuara për Sonic Highways, i cili është një dokumentar televiziv i grupit, e po ashtu edhe emri i albumit të fundit të Foo Fighters, i cili do të lansohen në treg të hënën e ardhshme.
Duke folur për NME rreth projektit të tij që po realizon, Grohl ka pohuar se fillimisht kishte bërë një “listë dëshirash” të të gjithë njerëzve që do të dëshironte t’i intervistonte. Obama ishte njëri prej tyre.
Çfarë ndjenje ishte ta intervistonte Presidentin?
Dave Grohl shpjegon.
“Ne ishim takuar së bashku edhe më parë disa herë. Ai është skajshmërisht i mirë. Ka shumë prirje për muzikë. Dëgjon shumë nga Stevie Wonder, The Beatles, The Stones. Ai është rocker. Vërtet, është shumë cool”.
Grohl po ashtu, ka treguar edhe për intervistat që s’ka mundur t’i realizojë, përfshirë intervistën me Patti Smith dhe Carole King.
“Patti Smith? Ajo është heroina ime. Carole King? Ajo është një ikonë në Amerikë”.
“Pra, janë disa që nuk arrita t’i intervistoj. Kishte edhe nga ata njerëz që fama e tyre më frikësonte për t’i kontaktuar dhe realizuar intervistën”.
“Paramendojeni, më duhej të flisja me Dylan. Isha i ekzaltuar. Mendova: Unë e kam intervistuar edhe Presidentin tashmë, mund ta bëj edhe me Dylan. Por, pastaj, thashë që ai mund të jetë më vështirë i arritshëm sesa vetë Presidenti”.
als_Latn als_Latn slv_Latn als_Latn als_Latn als_Latn als_Latn als_Latn als_Latn glg_Latn als_Latn als_Latn als_Latn als_Latn als_Latn